stanford-oval/wikipedia huggingface dataset:
אהרן הלוי איזגור
תולדות חייו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
איזגור נולד בקיץ תרל"ד (1874) בעיר ברזינו (בבלארוסית: Беразіно; בפולנית: Berezyna) שבפלך מינסק של האימפריה הרוסית (רוסיה הלבנה). כבר בגיל צעיר מאוד החל לעסוק בכתיבה ולחבר מאמרים. למד בישיבות שונות עד גיל שבע עשרה והיה בקי בתלמוד. מאוחר יותר למד על בוריין גם רוסית וגרמנית. בשנת תרנ"ג (1893) עבר לעיר קייב והיה למורה לעברית. שם הכיר את הסופרים משה אהרן שצקס ויצחק יעקב וייסברג, ובהשפעתם החל לפרסם מאמרים ב"המליץ", "הצפירה" ו"המאסף". התמחה בשפה העברית ובהוראתה, וכתב כמה ספרים בנושאי לימוד עברית ושיטות הוראה. כמו כן כתב חוברת הדרכה לבני בר מצווה (קייב תרע"ד).
בעיתון "המליץ" שימש גם ככתב לענייני מדע, ובין היתר תרגם בסוף שנת 1902 (לפי הלוח הגריגוריאני: תחילת 1903) מאמר בשם "מחלת הנפש" מאת הרופא א"ל גולדשטיין, שהופיע בהמשכים בארבעה גיליונות, בנושא יחסה של החברה אל האנשים שלקו במחלות נפש. לדבריו, "חוב קדוש מוטל עלינו גם להיטיב כפי יכלתנו חיי אנשים כאלה, אשר רבים מהם ישרים ותמימים, אוהבי עבודה ומביאי תועלת לחברת המין האנושי... ולבסוף נפלו בידי צרה... כלומר: היו למשוגעים"..
בשנת 1898 הוציא בעיר ניז'ין את הספר "שלוש תקופות בדברי הימים לבני ישראל", שהוא מהניסיונות המקוריים הראשונים לכתיבת תולדות עם ישראל במאה ה-19.
אחיו, יהודה ליב הלוי איזגור, תרגם מרוסית לעברית את ספרו של גרגורי אלכסנדרוביץ' מוֹצטֶט "היהודי" (ליק תר"ס).
ספריו

החנוך והמתודות: שני מאמרים בדבר שאלת "החנוך העברי" ..., קייב: חובבי החנוך העברי, 1904. (התוכן: א. חקוי ומקוריות; ב. תשובה ליוצר מתודות.)
פת לחם, 1907.
שלש תקופות בדברי הימים לבני ישראל (1800–1897): ונלוה אליו מאמר "בקרת תהיה" ..., נֶז'ין: דפוס ווענגער, תרנ"ח.
השפה והתרבות העברית: הרצאה: נקראה באספת הסתדרות צעירי ישראל לשפה ולתרבות העברית בקיוב, קייב: צעירי ישראל, תר"ע 1910.
ספריו > בעריכתו

עוללות לבנון: שני סיפורים לילדים: א) חמשה עשר בשבט, ב) אגרת הפורים; שנמצאו באמתחת כ"י של יצחק יעקב ווייסבערג, נערכו ונסדרו בידי אהרון הלוי איזגור, ברדיצ'ב: דפוס שעפטיל, תרס"ה.
בר-מצווה: כולל כל מה שנחוץ "לבר-מצווה": הלכות תפילין, ברכות תפילין, ברכות התורה, ברכות קודם ואחר הפטרה בעברית ובתרגום רוסי, גם שני "נאֻמי" "מענינא דיומא" בעברית וברוסית; ערוך לתועלת בני-הנעורים על ידי אהרן הלוי איזגור, קייב: דפוס שעפטיל, תרע"ד.
הערות שוליים

↑  פסיכופתולוגיה עברית קדם-פרוידיאנית בתקופת מעבר המאות.
| --- | --- |
בקרת זהויות :  NLI: 987007527278005171  PLWABN: 9810658936505606  ISNI: 0000 0000 4955 9631  LCCN: nr2001048616  VIAF: 56543104   WorldCat (עם VIAF): 56543104
אדמנת

| --- | --- |

 תחום:  רפואת עור 
 קישורים ומאגרי מידע
 MeSH:  D004890
 סיווגים
 ICD-10:  L51, L54 
 ICD-11:  ME64.0 
 
אדמנת (אריתמה) (באנגלית: Erythema; מיוונית erythros 'אדום') היא אדמומיות של העור או הממברנות הריריות, הנגרמת על ידי היפרמיה (זרימת דם מוגברת) בנימים שטחיים. זה מתרחש עם כל פציעה בעור, זיהום או דלקת. דוגמה לאדמנת שאינה קשורה לפתולוגיה כוללת הסמקה.
סוגים

אריתמה אַבּ אִיגְנֶה
Erythema chronicum migrans
אריתמה אינדוראטום
המחלה החמישית
אריתמה מרגינאטום
אריתמה מיגראנס
אריתמה מולטיפורמה (EM)
אריתמה נודוסום
אריתמה טוקסיקום
אריתמה elevatum diutinum
אריתמה gyratum
אריתמת חורף קרטוליטית
אריתמה בכף היד
גורמים

האדמנת יכולה להיגרם על ידי זיהום, עיסוי, טיפול חשמלי, תרופות לאקנה, אלרגיות, פעילות גופנית, קרינת שמש (כוויות שמש), פוטוסנסיטיזציה, תסמונת קרינה חריפה, הרעלת כספית, חומרים שלפוחיות (תרכובות כימיות הגורמות לגירוי וכאב חמורים בעור, בעין וברירית), מתן ניאצין, או תלישת שערות בשעווה או בפינצטה - כל אחת מהן יכולה לגרום לנימים להתרחב וכתוצאה מכך לאדמומיות. אדמנת היא תופעת לוואי שכיחה של טיפול רדיותרפיה עקב חשיפת המטופל לקרינה מייננת.
אבחון

האדמנת נעלמת בלחץ אצבעות (הלבנה), בעוד שפורפורה או דימום בעור ופיגמנטציה לא. אין עליית טמפרטורה, אלא אם היא קשורה להתרחבות העורקים בשכבה העמוקה יותר של העור.
ראו גם

היפרמיה
שטיפה (פיזיולוגיה)
רשימת מצבי עור
הערות שוליים

↑  Mosby's Medical Dictionary (9th ed.). St. Louis, Missouri: Elsevier. 2013. ISBN 978-0-323-08541-0.
↑  erythema, Mosby's Medical, Nursing & Allied Health Dictionary, Fourth Edition, Mosby-Year Book 1994, p. 570.
↑  Jane C. Quinn; Yuchi Chen; Belinda Hackney; Muhammad Shoaib Tufail; Leslie A. Weston; Panayiotis Loukopoulos (2018), "Acute-onset high-morbidity primary photosensitisation in sheep associated with consumption of the Casbah and Mauro cultivars of the pasture legume biserrula", BMC Veterinary Research, 14 (1): 11, doi:10.1186/s12917-017-1318-7, PMC 5765607, PMID 29325550
↑  https://fas.org/nuke/guide/usa/doctrine/army/mmcch/Vesicant.htm#CLINICAL (אורכב 12.12.2017 בארכיון Wayback Machine) EFFECTS
↑  Weterle R, Rybakowski J (מרץ–אפר' 1990). "Test niacynowy w schizofrenii" [The niacin test in schizophrenia]. Psychiatr Pol. 24 (2): 116–20. PMID 2084715. {{cite journal}}:  (עזרה)
| --- | --- |
בקרת זהויות :  NLI: 987007553180305171  BnF: cb124467815 (data)  LCCN: sh85044740 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אהרן הימן

| --- | --- |

הרב אהרן הימן
 לידה:  15 ביוני 1863 כ"ח בסיון ה'תרכ"ג סלוצק, פלך מינסק, בבלארוס, האימפריה הרוסית
 פטירה:  3 בפברואר 1937 (בגיל 73) כ"ג בשבט ה'תרצ"ז תל-אביב, פלשתינה (א"י) 
 מקום קבורה:  בית הקברות היהודי בהר הזיתים 
 תאריך עלייה:  1932
 מדינה:  האימפריה הרוסית 
 השכלה:  ישיבת נובהרדוק  ישיבת וולוז'ין 
 תקופת הפעילות:  ? – 3 בפברואר 1937 
 השתייכות:  רבני ארץ ישראל תל אביב ולונדון.
 תחומי עיסוק:  מחקר תולדות חז"ל ומאמריהם
 רבותיו:  הרב הנצי"ב מוולוז'ין, ר' יצחק אייזיק הלוי
 חיבוריו:  תולדות תנאים ואמוראים, תורה הכתובה והמסורה על התנ"ך, בית ועד לחכמים, ועוד.
 צאצאים:  מרקוס היימן 
 
הרב אהרן הימן (הימאן; בכתיב לועזי: Hyman; כ"ח בסיון ה'תרכ"ג, 15 ביוני 1863 – כ"ג בשבט ה'תרצ"ז, 3 בפברואר 1937) היה רב, שנודע בזכות ספרי עזר מעמיקים שחיבר על תולדות חז"ל ועל ספרות חז"ל.
קורות חיים

הימן נולד בעיירה סלוצק שבתחום המושב של האימפריה הרוסית (כיום בבלארוס) למרדכי ולפייגיל דבורה. בגיל 14 למד בישיבת רבי זלמן ר' עקיבא'לעס בבוברויסק ולאחר פטירת אביו (1880) בישיבת וולוז'ין. בגיל 21 שנים, בשנת ה'תרמ"ד (1883/1884), הוסמך לרבנות על ידי גדולי רבני ליטא. רבו, הנצי"ב, שראה בו את אחד המצטיינים שבתלמידיו, שידך לו לאישה את רחל בתו של הרב ראובן לפידות. לאחר נישואיו למד אצל רבי חיים צבי ברוידא, לימים רבה של זאגר ישן.
בשנת ה'תרמ"ה (1884) נסע הימן ללונדון, ושם התקבל על ידי הקהילה וראשיה וכיהן כרב ומו"צ במשך כ-45 שנה. היה מן המייסדים של ישיבת עץ חיים בלונדון, אחת הישיבות הגדולות באנגליה. כן ייסד בלונדון את אגודת הת"ת ואת אגודת השוחטים.
בשנת 1932 עלה לארץ ישראל, והתגורר בתל אביב. נפטר ב-3 בפברואר 1937.
בנו היה הרופא והחוקר, פרופ' דב היימן. נינו הוא שופט בית משפט השלום בתל אביב יפו, גיא הימן. בן נוסף היה הפוליטיקאי היהודי-קנדי מרקוס היימן (אנ').
בתו מרים נישאה לנדבן הארי פישל, לאחר פטירת אשתו הראשונה.
ספריו

פתשגן הכתב - פירוש על איגרתו של רב שרירא גאון.
בית ועד לחכמים - מפתח לכל אגדות חז"ל המופיעות בבבלי, בירושלמי ובמדרשים, לונדון תרס"ב.
תורה הכתובה והמסורה - מראה מקומות לפסוקי התנ"ך, המופיעים בכל ספרי התורה שבעל-פה. הוצאת דביר, תל אביב, תרצ"ח.
תולדות תנאים ואמוראים - בשלושה כרכים, לונדון, תר"ע. וכן 'מכון פרי הארץ', ירושלים תשמ"ז.
לקריאה נוספת

'הימן, אהרון', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 174. (הספר בקטלוג ULI)
יצחק גולדשלאג, אנציקלופדיה של הציונות הדתית, חלק ב', עמ' 68- 70.
ש. שפרבר, רבי אהרן הימן לעלותו מלונדון לארץ ישראל, ההד, שנה שמינית, חוברת ד (תרצ"ג), ע' יא.
הערות שוליים

↑  בת הרב אברהם אליהו זצ"ל, נפטרה בלונדון בכ' באלול ה'תרצ"א והיא ובעלה מנוחתם כבוד בהר הזיתים בירושלים
↑  כך כותב בנו דב הימן בהקדמה לספר "תורה הכתובה והמסורה".
↑  גיא הימן, באתר הרשות השופטת
| --- | --- |
בקרת זהויות :  NLI: 987007262836605171  BnF: cb16246559n (data)  CiNii: DA19239689  GND: 124721990  ISNI: 0000 0001 1757 9176  LCCN: n81070526  NTA: 071304487  RERO: 02-A003393171  SELIBR: 62386  SUDOC: 19827470X  VIAF: 35397089   WorldCat (עם VIAF): 35397089 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אורי נאמן

| --- | --- |
אין תמונה חופשית
 לידה:  16 במאי 1939 (בן 85) תל אביב, פלשתינה (א"י) 
 מדינה:  ישראל 
 השתייכות:   המוסד למודיעין ולתפקידים מיוחדים
 
אורי נאמן (נולד ב-16 במאי 1939), ראש אגף המחקר ב"מוסד" ולאחר מכן פעיל פוליטי ישראלי.
ביוגרפיה

נאמן גדל בשכונותיה הדרומיות של תל אביב. בגיל 18 התגייס לצה"ל ושירת בנח"ל ולאחר מכן בגדוד הנח"ל המוצנח. בצנחנים עבר מסלול הכשרה כלוחם וקורס מ"כים חי"ר. את שירות המילואים, לרבות מלחמת ששת הימים, מילא בצנחנים.
בעל תואר ראשון בלימודי המזרח התיכון, אפריקה והיסטוריה כללית באוניברסיטת תל אביב, ולאחר מכן גויס לשורות "המוסד", בו מילא מגוון תפקידים ביחידה המבצעית בישראל ובחו"ל, ולאחר מלחמת יום הכיפורים היה מראשוני אגף המחקר. בשנת 1989 מונה לראש אגף המחקר ומילא תפקיד זה עד לשנת 1995.
לאחר פרישתו מ"המוסד" תפקד כיועץ אסטרטגי ולקח חלק בפרויקט של שיחות עם אישים פלסטינים, שימש כיועצו של השר שלמה בן עמי, היה חבר בצוות חשיבה מחדש בראשות השופט אליהו וינוגרד, שמינה הרמטכ"ל שאול מופז, לבירור גורלו של רון ארד וביצע תפקידים שונים בתחום המדיני. בתפקידו האחרון שימש כיועץ במשרד לעניינים אסטרטגיים ובצוות המועצה לביטחון לאומי.
נאמן, יחד עם דוד ארבל, הוציאו לאור ספר בשם שיגיון ללא כיפורים - ההפתעה שלא הייתה והאסטרטגיה שכשלה המתאר את השתלשלותם של האירועים וקבלת ההחלטות בצמרת המדינה בערב מלחמת יום הכיפורים, מנקודת מבט ייחודית, לפיה הדרג המדיני לא הופתע בפתיחתה של המלחמה עקב כשל מודיעיני, אלא החליט, חרף הידיעה שעומדת לפרוץ מלחמה, שלא לגייס את חיילי המילואים ולהימנע ממכה מקדימה, כתוצאה מהערכה שגם בתנאי פתיחה אלה יביס צה"ל את צבאות מצרים וסוריה. את דעתם על הערכה זו מביעים מחברי הספר כבר בשם שהעניקו לו - "שיגיון ללא כיפורים".
עם הקמת מפלגת "קדימה" בנובמבר 2005, הצטרף נאמן למפלגה וכשלוש שנים לאחר מכן, התמודד בבחירות המקדימות של המפלגה לקראת הבחירות לכנסת ה-18. נאמן נבחר למקום ה-65 הלא-ריאלי, ולא נכנס לכנסת ה-18.
בשנת 2011 יצא לאור הספר "הכרעות גבוליות", אותו כתב עם דוד ארבל.
הערות שוליים

↑  רשימת מועמדי קדימה לכנסת ה-18 באתר הכנסת
| --- | --- |
בקרת זהויות :  NLI: 987007438311605171  VIAF: 71681418   WorldCat (עם VIAF): 71681418
אגם קלאמת התחתון

| --- | --- |
ביצת מים מתוקים באגם קלאמת התחתון
ביצת מים מתוקים באגם קלאמת התחתון
 מידע כללי
 מיקום:  מחוז סיסקיו בקליפורניה שבארצות הברית
 סוג:  אגם מים מתוקים רדוד
 מידות
 גובה:  1244 מטר מעל לפני הים
 מידע נוסף
 מדינות באגן הניקוז:  ארצות הברית 
 קואורדינטות:  41°59′27″N 121°44′35″W﻿ / ﻿41.990848°N 121.743163°W﻿ / 41.990848; -121.743163
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אגם קלאמת התחתון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אגם קלאמת התחתון(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאגם קלאמת התחתון(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאגם קלאמת התחתון
 
אגם קלאמת התחתון (באנגלית: Lower Klamath Lake) הוא אגם רדוד במחוז סיסקיו בקליפורניה שבארצות הברית. הוא היה פעם מחובר לאגם קלאמת העליון כחלק מאגם מודק הקדום. הוא משמש כיום כמאגר למים עודפים להשקיה עבור מיזם קלאמת.
האגם נמצא בצפון קליפורניה, ליד הגבול עם אורגון. מקלט חיות הבר הלאומי קלאמת התחתון, המכסה את החלק הצפוני של האגם, משתרע מקליפורניה לתוך אורגון.
היסטוריה

האזור שמסביב לאגם היה משכנם של בני שבט המודק הילידים, לפני ההגירה האנגלו-אמריקאית באמצע המאה ה-19.
החל בתחילת המאה ה-20 החלו לפעול ספינות קיטור באגם קלאמת התחתון בין מחוז סיסקיו בקליפורניה לעיירה קלאמת פולס באורגון. ספינות הקיטור השלימו את הקשר בין קלאמת פולס ושלוחת מסילת הברזל שנבנתה לאורך הנהר מקלאוד – שחלקה האחרון היה קרוי "מסילת המשא המהיר של ברטל" (Bartle Fast Freight Road), על שם נקודת היישוב ברטל (Bartle) בקליפורניה. קצה קו זה, מזח לאירד (Laird's Landing), היה ההתחלה של קו ספינות הקיטור של אגם קלאמת התחתון, שהחל לפעול ב-1905 עם השקת ספינה באורך 25 מטרים. אבל בהגיע שנת 1909 הושלמה מסילת הברזל ישירות לקלאמת פולס לאחר שעקפה את אגם קלאמת התחתון. קו ספינות הקיטור הושבת.
מרבית שטחו של אגם קלאמת התחתון יובש במסגרת מיזם קלאמת, מיזם ניהול מים שפותח על ידי לשכת הטיוב של ארצות הברית כדי לספק לחקלאים מי השקיה ואדמות חקלאיות חדשות באגן קלאמת. כ-910 קילומטרים רבועים של שטחי מרעה הפכו לאדמות חקלאיות פעילות באמצעות מיזם קלאמת. מתוך זה, 320 קילומטרים רבועים התקבלו על ידי ניקוז חלק מאגם קלאמת התחתון, ביצה רדודה שהשתרעה על גבול אורגון-קליפורניה בין העיירות דוריס (אנ') וטולילייק (אנ') בקליפורניה.
הערות שוליים

↑  "Steamboats on Klamath Lake". Siskiyou County Sesquicentennial Committee. אורכב מ-המקור ב-2011-07-16.
ספינת הקיטור "קלאמת" על אגם קלאמת התחתון, 1908
The Breakthrough

The Breakthrough (בעברית: פריצת הדרך) הוא אלבומה השביעי של הזמרת מרי ג'יי בלייג', אשר יצא לאור ב-20 בדצמבר 2005, על ידי חברת התקליטים גפן רקורדס. בלייג' עבדה על כתיבת והפקת האלבום עם מספר רב של אנשים ביניהם רודני ג'רקינס, ג'ימי ג'אם וטרי לואיס, וויל. איים.אם ועוד.
האלבום קיבל ביקורות חיוביות מהמבקרים וזכה להצלחה רבה בארצות הברית כאשר הגיע שם למקום הראשון ומכר 3.1 מיליון עותקים מה שהעניק לה מעמד פלטינה משולשת. גם בשאר העולם האלבום זכה להצלחה כאשר מכר 3.9 מיליון עותקים נוספים מה שהופך אותו לאלבום המצליח ביותר בקריירה של בלייג'.
הוצאה וקידום

על מנת לקדם את האלבום הופיעה בלייג' בהופעות טלוויזיוניות, למשל היא הופיעה בטקס The BET Silver Anniversary Special שם שרה את השיר "Can't Hide from Luv" מתוך האלבום שהיא מופיעה עם עוד שני שירים נוספים וכחודשיים לאחר מכן היא הופיעה בתוכנית "The Tyra Banks Show" שוב עם אותו שיר. כשבוע וחצי לאחר מכן היא הופיעה שוב עם אותו שיר באירוע לכבוד ערב השנה האזרחית החדשה ביחד עם השיר "Be Without You" ושיר נוסף שלא מהאלבום. בפברואר 2006 היא הופיעה עם השיר "One" ביחד עם המבצעים המקוריים שלו להקת U2 בטקס פרסי הגראמי. באפריל אותה שנה היא הופיעה עם הסינגלים "Enough Cryin'" ו-"Be Without You" בתוכנית SNL. בנוסף באותה שנה הופיעה בטקס פרסי ה-BET שוב עם "Enough Cryin" ובסוף אותה שנה הופיעה בטס פרסי הבילבורד שוב עם "Be Without You". ב-2007 בלייג' המשיכה לקדם את האלבום כאשר הופיעה שוב עם "Be Without You" בטקס פרסמי גראמי. בנוסף להופעות הטלוויזיוניות יצאה בלייג' לסיבוב ההופעות The Breakthrough Experience Tour.
רשימת רצועות

| מס' | שם | משך |
| --- | --- | --- |
| 1. | No One Will Do  | 4:46 |
| 2. | Enough Cryin (בהשתתפות ברוק לין)   | 4:20 |
| 3. | About You (בהשתתפות ויל.איי.אם & נינה סימון)   | 4:04 |
| 4. | Be Without You (Kendu Mix)  | 4:06 |
| 5. | Gonna Breakthrough (בהשתתפות ברוק)   | 4:00 |
| 6. | Good Woman Down  | 4:07 |
| 7. | Take Me As I Am  | 3:57 |
| 8. | Baggage  | 3:35 |
| 9. | Can't Hide from Luv (בהשתתפות ג'יי זי)   | 3:52 |
| 10. | MJB da MVP (בהשתתפות 50 סנט) (גרסה אלטרנטיבית)   | 4:11 |
| 11. | Can't Get Enough  | 3:40 |
| 12. | Ain't Really Love  | 4:39 |
| 13. | I Found My Everything (בהשתתפות רפאל סאדיק)   | 5:23 |
| 14. | Father In You  | 5:23 |
| 15. | Alone (בהשתתפות דייב יאנג)   | 4:29 |
| 16. | One (בהשתתפות U2)   | 4:20 |
| 17. | So Lady (בהשתתפות רפאל סאדיק)   | 4:16 |
| משך כולל: | משך כולל: | 73:08 |
הערות שוליים

↑  Gold & Platinum, RIAA (באנגלית)
| 0 | 1 | 2 |
| --- | --- | --- |
| הקודם: 2006: ג'ון לג'נד - Get Lifted | פרס גראמי לאלבום ה-R&B הטוב ביותר  2007: מרי ג'יי בלייג' - The Breakthrough | הבא: 2008: צ'אקה קאן - Funk This |
| 0 | 1 | 2 |
| --- | --- | --- |
| הקודם: 2005: דסטיניז צ'יילד – Destiny Fulfilled | פרס המוזיקה האמריקאית לאלבום הנשמה/R&B האהוב ביותר   2006: מרי ג'יי בלייג' – The Breakthrough  | הבא: 2007: ג'סטין טימברלייק – FutureSex/LoveSounds |
| 0 | 1 | 2 |
| --- | --- | --- |
| הקודם: 2004: אשר – Confessions | פרס המוזיקה של בילבורד לאלבום ה־R&B המוביל   2006: מרי ג'יי בלייג' – The Breakthrough  | הבא: 2011: אשר – Raymond v. Raymond |
| --- | --- |
בקרת זהויות :  MusicBrainz release group: 4f024258-40d4-3275-a22f-b10ca95e57ea
אדמר דה לה פואי

| --- | --- |

מותו של אדמר
 לידה:  1055
 פטירה:  1 באוגוסט 1098 (בגיל 43 בערך) אנטיוכיה, טורקיה 
 מדינה:  צרפת 
 תפקיד:  bishop of Le Puy-en-Velay (1077–1098)  לגאט אפיפיורי 
 השקפה דתית:  הכנסייה הקתולית 
 
אדמר דה לה פואי (הידוע גם בשם אדמהר, איימאר או אלארז) דה מונטיל (נפטר ב-1 באוגוסט 1098) היה אחד הדמויות העיקריות של מסע הצלב הראשון והיה הבישוף של לה פווי-אן-ולה לפני שנת 1087. הוא היה הנציג הנבחר של האפיפיור. אורבן ה-2 למסע הצלב הראשון לארץ הקודש. למרות היותו איש דת הוא מוזכר בכתבי ההיסטוריונים של התקופה כלוחם ללא חת לצד האבירים שהובילו את מסע הצלב במיוחד בקרב דוריליאום ובמצור על אנטיוכיה. מסופר כי אדהמאר נשא את הרומח הקדוש בפריצה הנואשת של הצלבנים מאנטיוכיה ב־28 ביוני 1098, הוא נפטר בשנת 1098 ממגפה שפרצה באנטיוכיה לאחר הכיבוש.
ביוגרפיה

הוא נולד ככל הנראה בשנת 1045 או בסמוך לכך למשפחת אצולה צרפתית ונבחר לבישוף של לה פוי בסמוך לשנת 1080, היה תומך ברפורמה הגרגוריאנית הקרויה על שם האפיפיור שהוביל אותה בתחילתה, גרגוריוס השביעי, ומטרתה הייתה לחזק את מעמד מוסד האפיפיורות והקוריה הרומאית כנגד השליטים החילוניים של אירופה וכנגד הבישופים וכן ביעור שחיתויות בכנסייה. הרפורמה החלה עם מינויו של גרגוריוס השביעי לאפיפיור בשנת 1073 ונמשכה גם בתקופתם של ממשיכיו. הרפורמה הייתה מורכבת משורה של מאבקים והחלטות כנגד שחיתות בכנסייה ובישופים סוררים, ובעיקר כנגד השליטים החילוניים של אירופה, במטרה לבצר את עצמאות הכנסייה וכוחה. על רקע זה הוא הפך למקורב לאפיפיור אורבן השני ורמון הרביעי, רוזן טולוז שהיה האציל העשיר והחזק ביותר בצרפת וממובילי מבע הצלב הראשון.
בוועידת קלרמון - סינוד שהתקיים בין 18 ו-28 בנובמבר 1095 בעיר קלרמון שבחבל אוברן שבצרפת. בוועידה השתתפו מנהיגים של הכנסייה הקתולית בראשות האפיפיור אורבנוס השני. נאומו של זה האחרון ב-27 בנובמבר היווה את נקודת הפתיחה למסע הצלב הראשון ומכאן למסעי הצלב בכלל. אדמר דה לה פואי הושפע עמוקות מנאום האפיפיור שנאם בצרפתית (שפת אמו) ולא בלטינית. וקרא אורבנוס השני לאצולת אירופה להילחם בצבאות הסלג'וקים המאיימים על האימפריה הביזנטית ולשחרר את אדמות ארץ הקודש הכבושות בידי מוסלמים, תוך שהוא עושה הקבלות לכיבוש הארץ על ידי יהושע בן נון, ולמוסלמים כ"בני עמלק".
אדמר נבחר להיות נציג האפיפיור למסע הצלב ב־27 בנובמבר 1095. אחת מהסיבות לבחירה הייתה כיוון שהוא כבר עלה לרגל לירושלים בשנים 1086 ו-1087. בעקבות ההכרזה על מסע הצלב אדמר דה לה פואי השקיע בשנה שלאחר הנאום מאמץ רב בגיוס כסף ובגיוס לוחמים בנסיעתו ב־15 באוגוסט 1096 ליווה את ריימון מטולוז וצבאו מזרחה. הוא זכה למעמד מיוחד בקרב הנהגת מסע הצלב, בעוד שריימון ומנהיגים אחרים הסתכסכו ביניהם לעיתים קרובות אדמר הוכר תמיד כמנהיג הרוחני של מסע הצלב והיה מכובד מאוד על ידי רוב הצלבנים.
מותו של אדמר

לאחר קרב אנטיוכיה וכיבוש העיר לא נותר בסוריה רבתי כוח מוסלמי שיכול לעצור את תנופת מסע הצלב הראשון והדרך לירושלים הייתה פתוחה. הישגי מסע הצלב החלו לקרום עור וגידים בהקמת רוזנות אדסה והמשיך בכיבוש אנטיוכיה, בכך הייתה מעין הכרזה על עליית כוח חדש במזרח. הדמות המרכזית היה בוהמון הנורמני שראה בעצמו כשליטה של העיר, הוא דחק את התביעה הביזנטית כי אנטיוכיה תימסר לידי האימפריה ודרש את העיר לעצמו. מולו עמד ריימון מטולוז שמתוך איבה לבוהמון היה מוכן לקחת על עצמו את ההגנה של האינטרסים הביזנטיים, הוא אף הרחיק לכת ומשהרגיש כי השליטה באנטיוכיה נשמטת מידיו שלח משלחת לקונסטנטינופול לדרוש מהקיסר לבוא ולקבל את העיר לידיו, מסיבות לא ברורות לא ניצל הקיסר אלכסיוס הזדמנות זו ותשובתו הגיע באיחור של שנה - לאחר שבוהמון ביסס את אחיזתו בעיר.
בשיא המאבק תפסו המנהיגים הצלבנים הניצים רבעים בעיר, נציג האפיפיור אדמר מפויי מת ביום 1 באוגוסט מהתפרצות של מחלה בעיר - ככל הנראה טיפוס הבטן ובמחנה הצלבני לא נותר מנהיג עם יכולת להכריע את הסכסוך. במועצת מנהיגי הצלבנים היו הכוחות שקולים אך אם התארכות הסכסוך נטתה הכף לטובת בוהמון שניחן בחוש פוליטי מצוין קנה את אהדתם של הצלבנים בעוד שריימון, שלא היה מנהיג פופולרי והפסיד את אדמר כמי שקידם את מעמדו וענייניו החל להפסיד במערכה על העיר.
לקריאה נוספת

יהושע פראוור, תולדות ממלכת הצלבנים בארץ ישראל, א-ב, ירושלים: הוצאת מוסד ביאליק, 1963, 1973. - המחבר זכה בפרס ישראל; במהדורתו בצרפתית זכה הספר בפרס "האקדמיה הצרפתית".
יהושע פראוור, הצלבנים - דיוקנה של חברה פיאודלית, ירושלים: מוסד ביאליק, 1975, 1985.
Steven Runciman, A History of the Crusades, Cambridge university press, 1952 ISBN 0521061628
Christopher Tyerman. God's war: a new history of the Crusades, Harvard University Press, 2006
Thomas S. Asbridge, The Creation of the Principality of Antioch, 1098–1130. The Boydell Press, 2000.
Kenneth M. Setton, ed., A History of the Crusades, Vols. II and V. Madison, 1969–1989.
הערות שוליים

↑  Christopher Tyerman. God's war: a new history of the Crusades, Harvard University Press, 2006 138
↑  Christopher Tyerman. God's war: a new history of the Crusades, Harvard University Press, page 143
↑  Thomas Asbridge. The First Crusade: A New History. Simon & Schuster Inc 2010 page 204
↑  יהושע פראוור, תולדות ממלכת הצלבנים בארץ ישראל, א, ירושלים: מוסד ביאליק ודביר, הדפסה שישית 2005 כרך ראשון עמוד 124
| --- | --- |
בקרת זהויות :  PLWABN: 9810583695905606  GND: 104239735  VIAF: 2900527   WorldCat (עם VIAF): 2900527
אוהבת לאהוב

"אוהבת לאהוב" הוא אלבום האולפן השלישי של הזמרת הישראלית אביבה אבידן. את האלבום הוציאה בשנת 1994 לאור חברת התקליטים הפרטית של משה בן-משה, "בן-מוש הפקות". האלבום לא זכה להצלחה כלל בישראל, בניגוד לציפיותיהם של מפיקיו. הוא כלל חידושים לשירים ישראליים מוכרים, דוגמת "מי ההולך", "הבלדה על חדווה ושלומיק", "הביתה לחזור", ו"לך איתה".
רשימת רצועות

| אוהבת לאהוב> מס' | אוהבת לאהוב> שם | אוהבת לאהוב> משך | אוהבת לאהוב>  | אוהבת לאהוב>  | אוהבת לאהוב>  | אוהבת לאהוב>  | אוהבת לאהוב>  | אוהבת לאהוב>  | אוהבת לאהוב>  |
| --- | --- | --- | --- | --- | --- | --- | --- | --- | --- |
| 1. | מי ההולך  | 3:23 |  |  |  |  |  |  |  |
| 2. | הבלדה על חדווה ושלומיק  | 4:27 |  |  |  |  |  |  |  |
| 3. | פרחי אהבה עצובה  | 3:34 |  |  |  |  |  |  |  |
| 4. | הביתה לחזור  | 4:44 |  |  |  |  |  |  |  |
| 5. | ספר לי כוכב  | 3:39 |  |  |  |  |  |  |  |
| 6. | אהוב ליבי  | 4:11 |  |  |  |  |  |  |  |
| 7. | זמר שלוש התשובות  | 4:12 |  |  |  |  |  |  |  |
| 8. | געגועים  | 3:13 |  |  |  |  |  |  |  |
| 9. | לך איתה  | 4:58 |  |  |  |  |  |  |  |
| 10. | אמא  | 3:36 |  |  |  |  |  |  |  |
| משך כולל: | משך כולל: | 40:01 |  |  |  |  |  |  |  |
הערות שוליים

↑  אוהבת לאהוב - אביבה אבידן - אפל מיוזיק
| אביבה אבידן |
| --- | --- | --- |
דיסקוגרפיה
| אלבומי אולפן | יהיה בסדר • פילפל • אוהבת לאהוב • רק איתך • שימני כחותם • לכל אדם מלאך • אמונה • צו הלב |  |
| סינגלים | "פרי גנך" • "לנצח בני" |  |
אוון נולן

אוון ליאם נולן (באנגלית: Owen Liam Nolan;נולד ב-12 בפברואר 1972) הוא שחקן הוקי קרח קנדי מקצועני לשעבר, יליד צפון אירלנד. הוא נבחר במקום הראשון הכללי על ידי הקוויבק נורדיקס בדראפט ה-NHL בשנת 1990. במהלך 18 שנות הקריירה שלו ב-NHL, הוא שיחק עבור הנורדיקס, קולורדו אוולאנש, סן חוזה שארקס, טורונטו מייפל ליפס, פיניקס קויוטיס, קלגרי פליימס, מינסוטה ויילד וכן שיחק עונה אחת עם הציריך ליאונס מהליגה הלאומית. נולד בבלפסט, גדל בת'ורולד, אונטריו ושיחק עבור קנדה מבחינה בינלאומית. נולן הופיע באולסטאר ה-NHL חמש פעמים. ידוע כ"פאוור פורוורד" (חלוץ כוח – כינוי או מונח בהוקי קרח).
קריירת משחק > הוקי קטינים

נולן גדל בת'ורולד, אונטריו, ושיחק הוקי קרח בקבוצה לצעירים עבור ת'ורולד ב-OMHA. לאחר ששיחק עבור ת'ורולד בנטאם A, נבחר נולן בסיבוב השני של ה-OHL בשנת 1988, על ידי קורנוול רויאלס מה-OHL.
קריירת משחק > קוויבק נורדיקס וסן חוזה שארקס

נולן נבחר ראשון בדראפט על ידי הקוויבק נורדיקס בדראפט ה-NHL בשנת 1990. אחרי עונת רוקי קשה בגיל 18 בעונת 1990–1991, כשצבר רק 13 נקודות, הוא השתפר בעונה לאחר מכן, עם כבישת 42 שערים ו-73 נקודות ב-75 משחקים. הוא היה חלק מהסגל של הקבוצה בזמן המעבר לדנוור, שם הנורדיקס מותגו מחדש בתור קולורדו אוולאנש. הוא החל את עונת 1995–1996 עם ארבעה שערים וארבעה בישולים בתשעה משחקים עבור האוולאנש לפני שהועבר בעסקת חלופין לסן חוזה שארקס עבור סנדיס אוזווליץ' ב-26 באוקטובר 1995. במהלך כהונתו עם השארקס הוא מונה לקפטן, ורשם את שנת הקריירה הטובה ביותר שלו ב-1999–2000, סיים עם 84 נקודות, והשתווה במקום השני ב-NHL עם 44 שערים. במהלך הפלייאוף של גביע סטנלי בעונת 2000, השארקס המדורגים במקום השמיני הדיחו את הסנט לואיס בלוז המדורגת ראשונה בשבעה משחקים כשנולן מוביל עם שישה שערים. במשחק השביעי, נולן כבש עם 10 שניות לסיום השליש הראשון ממרכז הקרח, כשהוא גובר על השוער רומן טורק והעלה את השארקס ליתרון 2-0. השער העלה אותם ל-3-1, ניצחון במשחק שביעי ומהפך בסיבוב הראשון נגד הבלוז.